stanford-oval/wikipedia huggingface dataset:
Hassut hurjat hirviöt (elokuva)
Rooleissa

| 0 | 1 | 2 |
| --- | --- | --- |
|  Max Records  | … |  Max   |
|  Catherine Keener  | … |  äiti   |
|  Mark Ruffalo  | … |  poikaystävä   |
|  James Gandolfini  | … |  Carol (ääni)   |
|  Catherine O’Hara  | … |  Judith (ääni)   |
|  Lauren Ambrose  | … |  KW (ääni)   |
|  Forest Whitaker  | … |  Ira (ääni)   |
|  Chris Cooper  | … |  Douglas (ääni)   |
|  Paul Dano  | … |  Alexander (ääni)   |
Lähde:
He Bingjiao

| He Bingjiao> 何冰娇.Henkilötiedot |
| --- | --- |
Syntynyt: 21. maaliskuuta 1997 (ikä 27) Lianyungang, Jiangsu
Kansalaisuus:   Kiina
Sulkapalloilija
Pituus:  171 cm
Kätisyys:  Vasen
| Mitalit> Maa:   Kiina.Naisten sulkapallo.MM-kilpailut  | Mitalit> Maa:   Kiina.Naisten sulkapallo.MM-kilpailut  | Mitalit> Maa:   Kiina.Naisten sulkapallo.MM-kilpailut  | Maa:   Kiina> Naisten sulkapallo. |
| --- | --- | --- | --- |
|  Pronssia | Nanjing 2018 | Kaksinpeli |  |
He Bingjiao (kiin. 何冰娇, s. 21. maaliskuuta 1997 Lianyungang, Jiangsu) on kiinalainen entinen sulkapalloilija.
He aloitti ammattilaisuransa 2009 ja ensimmäiseen kansainväliseen turnaukseen hän osallistui vuonna 2013. Hän voitti ensimmäisen BWF:n alaisen turnauksen heti vuonna 2013, kun hän voitti Vietnamin avoimen turnauksen. Hänellä on yhteensä kahdeksan BWF:n alaisen turnauksen voittoa (tilanne huhtikuussa 2020). Huhtikuussa 2020 Chen oli BWF:n naisten kaksinpelirankingin kahdeksas.
Harald Brunou

Kurt Harald Brunou (29. marraskuuta 1896 Viipuri – 30. toukokuuta 1982 Helsinki) oli suomalainen juristi, joka toimi korkeimman oikeuden jäsenenä.
Harald Brunoun vanhemmat olivat hovioikeudenneuvos August Wilhelm Brunou ja Hedvig Sofie Julie Hackman. Hänen puolisonsa vuodesta 1928 oli Gunvor Ellen Agneta Selin, Viipurin hovioikeuden presidentin Johan Fredrik Selinin tytär. Brunou tuli ylioppilaaksi 1914 ja valmistui lakitieteen kandidaatiksi 1927. Varatuomarin arvon hän sai 1929. Brunou oli Viipurin hovioikeuden ylimääräinen virkamies 1929–1930, kanslisti 1930–1931, notaari 1931–1935, viskaali 1935–1937, kanneviskaali 1937–1938 ja asessori 1938–1940. Lainvalmistelukunnan jäsen hän oli 1940–1944 ja korkeimman oikeuden jäsen ja oikeusneuvos 1944–1966. Asianajajana Brunou toimi 1930–1934 ja Viipurin hovioikeuden apujäsenenä 1935–1937.
Aiheesta muualla

Brunou, Harald Biografiasampo.
He Chong

| Mitalit | Mitalit | Mitalit |  |
| --- | --- | --- | --- |
|  He Chong |  He Chong |  He Chong |  |
Maa:   Kiina
Miesten uimahypyt
| Olympialaiset  | Olympialaiset  | Olympialaiset  |  |
|  Kultaa | Peking2008 | 3 mponnahduslauta |  |
|  Pronssia | Lontoo2012 | 3 mponnahduslauta |  |
| MM-kilpailut  | MM-kilpailut  | MM-kilpailut  |  |
|  Kultaa | Montreal2005 | 3 m ponnahdus- lauta, parikilpailu |  |
|  Kultaa | Rooma2009 | 3 m ponnahduslauta |  |
|  Kultaa | Shanghai2011 | 3 m ponnahduslauta |  |
|  Kultaa | Barcelona2013 | 3 m ponnahduslauta |  |
|  Kultaa | Barcelona 2013 | 3 m ponnahdus- lauta, parikilpailu |  |
|  Hopeaa | Melbourne2007 | 1 m ponnahduslauta |  |
|  Pronssia | Montreal 2005 | 3 m ponnahduslauta |  |
| Aasian kisat  | Aasian kisat  | Aasian kisat  |  |
|  Kultaa | Doha2006 | 3 m ponnahduslauta |  |
|  Kultaa | Doha 2006 | 3 m ponnahdus- lauta, parikilpailu |  |
|  Kultaa | Guangzhou2010 | 3 m ponnahduslauta |  |
He Chong (s. 10. kesäkuuta 1987 Zhanjiang, Guangdong) on kiinalainen uimahyppyjen olympiavoittaja ja moninkertainen maailmanmestari.
He Chong voitti Pekingin olympialaisissa 2008 kultaa 3 metrin ponnahduslautahypyissä. Neljä vuotta myöhemmin Lontoon olympialaisissa hän saavutti samassa lajissa pronssia. MM-kilpailuissa hän on voittanut henkilökohtaisen kultamitalin vuosina 2009, 2011 ja 2013 sekä parikilpailun kultamitalin vuosina 2005 (parina Wang Feng) ja 2013 (parina Qin Kai).
Hesket Newmarket

Hesket Newmarketin keskustaa.
Hesket Newmarket on noin 2 800 asukkaan kylä ja kunta (civil parish) Cumbrian kreivikunnassa Luoteis-Englannissa, Skiddawvuoren pohjoispuolella. Kylässä on paikallisen osuuskunnan panimo, joka tuottaa bitter-tyyppisiä laatuoluita ladossa Old Crown Inn -nimisen majatalon takana. Ensimmäinen fellponeille tarkoitettu hevoskatsastus järjestettiin kylässä vuonna 1894. Alueella on harjoitettu muun muassa kupari- ja hopeakaivostoimintaa sekä maanviljelystä.
Itchen

Itchen voi tarkoittaa seuraavia:
Paikkoja > Jokia tai kanavia Englannissa

Itchen, Hampshiren kreivikunnassa virtaava joki
Itchen, Warwickshiren kreivikunnassa virtaava joki
Itchen Navigation, käytöstä poistettu kanava Hampshiren kreivikunnassa
Paikkoja > Asutuskeskuksia Englannissa

Itchen Abbas, kylä Itchen Valleyn kunnassa Hampshiren kreivikunnassa
Itchen Stoke and Ovington, kunta Hampshiren kreivikunnassa
Itchen Valley, kunta Hampshiren kreivikunnassa
Aluksia

HMS Itchen, Britannian kuninkaallisen laivaston River-luokan torpedovenehävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Itchen”, voi hakea sivunnimihaulla, laajalla sivunnimihaulla tai tekstihaulla.
Harmaakorvayökkö

| Harmaakorvayökkö |
| --- | --- |
 Harmaakorvayökkö
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Siipat Vespertilionidae
Suku::  Plecotus
Laji::  austriacus
Kaksiosainen nimi
 Plecotus austriacus  (Fischer, 1829) 
Katso myös
   Harmaakorvayökkö Wikispeciesissä   Harmaakorvayökkö Commonsissa 
Infobox OKNimi-testi OKIUCN-testi OK: 
Harmaakorvayökkö (Plecotus austriacus) on eurooppalainen isokorvainen lepakkolaji. Se saalistaa enimmäkseen päiväsaikaan perhosia. Laji on melko samannäköinen kuin korvayökkö, mutta sillä on vaaleampi vatsan alue.
Harald Bothner

| Harald Bothner |
| --- | --- |

Etelä-Trøndelagin maaherra
 1907–1921  
Norjan oikeusministeri
 Michelsenin hallitus 27. marraskuuta 1905 – 23. lokakuuta 1907  
Edeltäjä:  Edvard H. Bull
Seuraaja:  Johan Bredal
Suurkäräjäedustaja
 1903–1906  
Henkilötiedot
Syntynyt: 30. marraskuuta 1850 Halden, Norja
Kuollut: 24. lokakuuta 1924 (73 vuotta) Trondheim, Norja
Ammatti:  juristi, poliitikko
Harald Bothner (30. marraskuuta 1850 Halden – 24. lokakuuta 1924 Trondheim) oli norjalainen juristi ja poliitikko. Hän istui suurkäräjillä vuosina 1903–1906 ja toimi Norjan oikeusministerinä 1905–1907. Vuosina 1907–1921 hän oli Etelä-Trøndelagin maaherra.
Aiheesta muualla

Kuvia tai muita tiedostoja aiheesta Harald Bothner Wikimedia Commonsissa
Harald Björkman

Harald Björkman suunnilleen vuonna 1916.
Harald Björkman (1881 – 1936) oli suomalainen oopperalaulaja.
Björkman kävi Savonlinnan lyseota ja hän oli kirjailija Joel Lehtosen luokkatovari. Myöhemmin Björkman vieraili usein kesäisin Putkinotkossa Lehtosen luona. Hän kiersi Suomea laulajana ja näyttelijänä ja osallistui muun muassa Charles Gounodin Faust-oopperan esitykseen Valentinin roolissa Savonlinnan oopperajuhlilla 1916. Vuonna 1913 Björkman teki 18 levytystä Gramophone Company -levy-yhtiölle, niistä viisi yhdessä Iivari Kainulaisen kanssa. Hän kuoli kurkkutuberkuloosiin vuonna 1936.
Aiheesta muualla

Encore Suomen Kansallisoopperan esitystietokanta : Harald Björkman
Harald Björkmanin konsertti, Aamulehti 20.04.1915, nro 89, s. 6, Kansalliskirjaston Digitoidut aineistot
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Harald Björkman
Käännös suomeksi
Henok

Henok (hepreaksi ֲחֲנוֹךְ, kreikaksi Ενώχ), on Raamatussa esiintyvä miehen nimi, joka merkitsee "vihkiytynyt, vannoutunut, kurinalainen".
Nimillä Henok, Hanok tai Eenok voi tarkoittaa seuraavia:
Henok (Metusalahin isä), Aadamista seitsemäs (1. Moos 5:18–24)
Henok (Kainin poika) (1. Moos. 4:17–18)
Henok, Ruubenin poika (1. Moos. 46:9)
Henok, Midianin poika (1. Aik. 1:33)
Henokin nimellä on kirjoitettu pseudepigrafisia kirjoja:
Henokin kirja
Toinen Henokin kirja
Kolmas Henokin kirja
Heikki Bergholm

Heikki Bergholm (s. 1956) on suomalainen yritysjohtaja ja diplomi-insinööri. Hän on toiminut Lassila & Tikanojan hallituksen puheenjohtajana vuodesta 2011 lähtien ja huhtikuusta 2015 elokuuhun 2016 valtion sijoitusyhtiö Solidiumin väliaikaisena hallituksen puheenjohtajana.
Bergholm toimi vuosina 2002–2006 Suominen Yhtymä Oyj:n toimitusjohtajana ja teki tätä ennen pitkän uran Lassila & Tikanojassa, jossa hän toimi muun muassa toimitusjohtajana vuodet 1998–2001. Hän kuului aikaisemmin myös muun muassa Kemiran, Componentan ja Spondan hallituksiin. Componentassa hän oli vuosikymmenen ajan hallituksen puheenjohtaja.
Jake Sanderson

| Jake Sanderson |
| --- | --- |

Henkilötiedot
Syntynyt: 8. heinäkuuta 2002 (ikä 22) Whitefish, MT, Yhdysvallat
Kansalaisuus:   Yhdysvallat  Kanada
Jääkiekkoilija
Lempinimi:  Sandy
Pelipaikka:  puolustaja
Maila:  vasen
Pituus:  186 cm
Paino:  84 kg
Seura
Seura:  Ottawa Senators
Sarja:  NHL
Pelinumero:  26
Pelaajaura
Pääsarjaura:  (–)
Aik. seurat:  Univ. of North-Dakota (NCHC)
NHL-varaus:  5. varaus, 2020 Ottawa Senators
Jake Sanderson (s. 8. heinäkuuta 2002 Whitefish, Montana, Yhdysvallat) on yhdysvaltalais-kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet koko NHL:n varaustilaisuuden viidentenä pelaajana vuonna 2020 Ennen NHL-uraansa Sanderson pelasi Pohjois-Dakotan yliopiston joukkueessa..
Ura > Seuraura

Sanderson syntyi Yhdysvaltain Montanan Whitefishissa, mutta hän muutti perheineen pian isänsä Geoffin pelaajauran päätyttyä Kanadan Albertan Stampede Cityyn. Sandersonin kasvattajaseura on Springbank Rockies. Hän pelasi juniorina myöhemmin NWCAA Stampsissa ja Calgary Flamesissa. Kaudella 2016–2017 Sanderson voitti Team Southin joukkueessa Alberta Cupin. Kootenay Ice varasi Sandersonin 67. pelaajana WHL:n varaustilaisuudessa 2017. Hän ei kuitenkaan siirtynyt CHL:ään, jotta Sanderson voisi pelata jatkossa Yhdysvaltain yliopistosarjoissa. Kauden 2007–2008 hän pelasi Edge Schoolin joukkueessa. Sanderson voitti samalla kaudella Albertan joukkueessa WHL Cupin.
Vuodet 2018–2020 Sanderson veitti Yhdysvaltain maajoukkueen kehitysohjelman mukana pelaten mm. USHL-junioriliigaa. Kaudella 2018–2019 hän toimi alle 17-vuotiaiden joukkueen ja kaudella 2019–2020 alle 18-vuotiaiden joukkueen kapteenina. Jälkimmäisessä kaudella Sanderson pelasi myös CCM/USA Hockey All-American Prospects Gamessa. Samalla kaudella myös USA Hockey palkitsi hänet kauden parhaana pelaajana yhdysvaltalaissyntyisenä junioripelaajana Dave Tyler Junior Player of the Year Awardilla.
Ottawa Senators varasi Sandersonin koko NHL:n varaustilaisuuden 2020 viidentenä pelaajana sekä ensimmäisenä puolustajana ja yhdysvaltalaispelaajana. Hän oli kuitenkin jo seuransa toinen varaus, sillä Senators varasi ennen Sandersonia myös San Jose Sharksilta pelaajakaupassa saamallaan kolmannella varausvuorolla saksalaishyökkääjä Tim Stützlen. Sanderson siirtyi kaudeksi 2020–2021 Pohjois-Dakotan yliopistojoukkueeseen.
Maaliskuussa 2022 Sanderson teki kolmen vuoden mittaisen tulokassopimuksen Senatorsin kanssa.
Syyskuussa 2023 Sanderson teki Senatorsin kanssa kahdeksan vuoden mittaisen ja yhteensä 64,4 miljoonan dollarin arvoisen jatkosopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Kanada 2021 | jääkiekko |  |
Sanderson pelasi alle 20-vuotiaiden MM-kilpailuissa vuonna 2021, jolloin hän voitti maailmanmestaruuden. Sanderson pelasi myös World U-17 Hockey Challengessa vuonna 2018.
Pelityyli

Jatkoaika.com -verkkolehden toimittaja Lassi Alasen mukaan Sanderson on erinomainen antamaan ensimmäisen peliä edistävän syötön. Alasen mukaan hän puolustaa keskialueella loistavasti luoden paljon katkoja ja kiekonriistoja sekä on vahva kamppailija puolustusalueella.
Muuta

Sandersonin isoveli Benjamin pelaa hyökkääjänä Colorado Collegen yliopistojoukkueessa ja pikkuveli Sawyer pelaa hyökkääjänä C-nuorten sarja AEHL:n NWCAA Stampedersissa. Veljesten isä Geoff Sanderson pelasi omalla urallaan hyökkääjänä yli 1100 NHL-ottelua ja hän voitti myös Kanadan maajoukkueessa kaksi maailmanmestaruutta (1994 ja 1997). Geoffin serkut Wade ja Sheldon Brookbank pelasivat urallaan puolustajina NHL:ssä. Heistä Sheldon voitti myös Stanley Cupin Chicago Blackhawksissa vuonna 2013. Nykyään Wade toimii Blackhawksin kykyjenetsijänä ja Sheldon apuvalmentajana.
Hainaultin metroasema

Hainault on Lontoon metron asema Central Linellä, joka sijaitsee Hainaultissa, Redbridgessä. Asema on Oyster-vyöhykkeellä 4. Asemalta on yhteys yhteen kolmesta Central Linen varikosta.
Asema avattiin 1. toukokuuta 1930 Great Eastern Railwayn Newbury Park–Woodford-osuudelle. Haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään.
Aiheesta muualla

Kuvia tai muita tiedostoja aiheesta Hainaultin metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Grange Hillin metroasema ▷ Woodfordin metroasema |  |  Central Line |  | Fairlopin metroasema ▷ Ealing Broadway (en) / West Ruislipin asema (en) |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hainault tube station
Käännös suomeksi
Haqvin Spegel

| Haqvin Spegel |
| --- | --- |

Uppsalan arkkipiispa
 1711–1714 
Edeltäjä:  Erik Benzelius vanhempi
Seuraaja:  Mattias Steuchius
Linköpingin hiippakunnan piispa
 1693–1711 
Edeltäjä:  Magnus Johannis Pontin
Seuraaja:  Jacob Lang
Skaran hiippakunnan piispa
 1685–1693 
Edeltäjä:  Andreas Omoenius
Seuraaja:  Petrus Johannis Rudbeckius
Visbyn hiippakunta (superintendentti)
 1679–1685 
Edeltäjä:  Hans Nilsson Endislöv
Seuraaja:  Petrus Stjernman
Henkilötiedot
Syntynyt: 14. kesäkuuta 1645 Rönneby, Ruotsi
Kuollut: 17. huhtikuuta 1714 (68 vuotta) Uppsala, Ruotsi
Haqvin Spegel (1645 Ronneby, Ruotsi – 1714 Uppsala, Ruotsi) oli Ruotsin kirkon arkkipiispa, hovisaarnaaja, Kaarle XI:n rippi-isä ja virsirunoilija.
Spegel oli kotoisin Blekingen läänistä Ronnebystä. Opiskeltuaan neljä vuotta Lundin yliopistossa hän teki matkan Saksaan, Hollantiin ja Englantiin. Saksassa hän opiskeli Wittenbergin yliopistossa. Hän oli Kaarle XI:n rippi-isä ja hovisaarnaaja. Vuonna 1680 hänestä tuli Gotlannin superintendentti, sitten Skaran (1685) ja Linköpingin (1695) piispa ja vuodesta 1711 Uppsalan arkkipiispa.
Spegelin pääteos on 11 000 säkeen laajuinen eeppinen runoelma Guds verk och vila. Hän kirjoitti myös Ruotsin kirkon historian ja sanakirjan Glossarium-sveo-gothicum sekä virsiä.
Spegel osallistui uuden kirkkolain valmisteluun ja raamatunkäännöstyöhön. Hän kirjoitti ja käänsi virsiä, ja häntä on pidetty yhtenä Ruotsin suurimmista virsirunoilijoista ennen Johan Olof Wallinia. Vuoden 1695 Ruotsin virsikirjassa oli 55 hänen kirjoittamaansa virttä ja vuoden 1701 suomenkielisessä virsikirjassa 22. Monet hänen virsistään pohjautuvat Raamatun psalmeihin. Suomen evankelis-luterilaisen kirkon virsikirjassa on edelleen 16 hänen kirjoittamaansa virttä ja suomenruotsalaisessa virsikirjassa yhdeksän. Ruotsin kirkon virsikirjassa hänen virsiään on 10.
Spegelin kirjoittama vanhan virsikirjan virsi 440 ”Jo vääryys vallan saapi”, jonka suomensi Elias Lönnrot vuonna 1864, poistettiin vuonna 1986 virsikirjauudistuksen mukana. Virren levytti vuonna 2017 Kapinaorkesteri.
Spegelin kirjoittamat virret Suomen ev. lut. kirkon virsikirjassa

39 Oi Jeesus, hyvyyttäsi (Din godhet vilje vi lofva, suom. virsikirjaan 1701, uud. Kaarle Martti Kiljander 1867, virsikirjakomitea 1984)
56 Tutkimaan, oi Jeesus, auta (Jesus, lär mig rätt betrakta, suom. Abraham Frosterus 1765, Elias Lönnrot 1865)
69 Voi, tuskassaan (Ack hjertans weǃ, suom. virsikirjaan 1701, uud. virsikirjakomitea 1984)
97 Herralle Jeesukselle (Låt oss nu Jesum prisa,suom. virsikirjaan 1701, uud. Julius Krohn 1883, virsikirjakomitea 1984.
200 Oi, kuinka ihana (O huru ljuvlig är, suom. virsikirjaan 1701, uud. virsikirjaan 1886)
282 Oi Jeesus, korkein lohdutus (O Jesu Christ, min högsta tröst, suom. virsikirjaan 1701, uud. virsikirjakomitea 1937, 1984)
283 Ah Jumala, nyt tuskassa (Ack Herre! hör och bistånd gör, suom. virsikirjaan 1701, uud. virsikirjakomitea 1880, 1937)
284 Ah autuas, ken armosta (Säll den, vars överträdelse, suom. virsikirjaan 1701, uud. virsikirjakomitea  1872, 1937, Niilo Rauhala 1984)
351 Taas ahdistuksen alta (Min Gud jag nu åkallar, suom. Kaarle Martti Kiljander 1867, uud. virsikirjakomitea 1937)
360 Suo, Herra, mun sinuhun uskaltaa (O Herre! du är min enda tillflykt,suom. virsikirjaan 1701, uud. Elias Lönnrot 1872, virsikirjakomitea 1937)
362 Oi Herra, ilo suuri (O Gud! det är min glädje, suom. virsikirjaan 1701, uud. Carl Gustaf von Essen 1867)
382 Sinuhun turvaan, Jumala (Min Gud, på dig förtröstar jag, suom. virsikirjaan 1701, uud. Carl Gustaf von Essen 1867, virsikirjakomitea 1880, 1937.)
421 Siion, kutsu kansat maan (O Gud! din rättvisa dom, suom. Elias Lönnrot 1864 , uud. virsikirjakomitea 1937, 1984)
456 Jos tahdot hartain mielin (Du som vill Herran tjena, suom,. virsikirjaan 1701, uud. virsikirjakomitea 1880, 1937)
457 Kiitetty nyt olkoon (Lovad vare Herren, våra fäders Gud!,suom. virsikirjaan 1701, uud. virsikirjakomitea 1880, 1937, 1984)
521 Oi ihminen, mieleesi paina (Oss christna bör tro och besinna, suom. Carl Gustaf von Essen 1867, uud. Julius Krohn 1880)
Spegelin kirjoittamat virret Ruotsin kirkon suomenkielisessä virsikirjassa

99 Herra, armostasi me (Gud vår Gud, för världen all, suom. Elias Lönnrot 1864, uud. suom. Pekka Kivekäs 1989)
243 Oi kristitty, kuuntele aina (Oss christna bör tro och besinna/Vi kristna bör tro och besinna, suom. Carl G. von Essen 1869, uud. suom. Niilo Rauhala 1998)
327 Kiitetty nyt olkoon (Lovad vare Herren, våra färders Gud, suom. vuoden 1701 virsikirjaan, uud. Tytti Jäppinen ja Niilo Rauhala 1984, säk. 5–6 Anna-Maija Raittila 1999)
388 Herramme Jeesus kuollessaan (Vår Herres, Jesu Kristi död, suom. vuoden 1701 virsikirjaan, uud. suom. Pekka Kivekäs 1997)3
404 On kaunis, ihana huoneesi, Jumala (O huru ljuvlig är/Så skön och ljuvlig är, suom. vuoden 1701 virsikirjaan, uud. suom. Niilo Rauhala 1984, 1998)
440 Saa, sieluni, sinulle riittää (Min själ, du måste nu glömma, suom. William Snell ja Georg Gripenstad 1966, uud. suom. Pekka Kivekäs 1995)
447 Tutkimaan, oi Jeesus, auta (Jesu, mär mig alltit tänka, suom. 1832, Elias Lönnrot 1865, uud. Leena Impiö ja Suomen virsikirjakomitea 1984, säk. 4., 6–13 Anna-Maija Raittila 1999)
468 Nyt kiitos Jeesuksemme (Låt oss nu Jesus prisa, uom. vuoden 1701 virsikirjaan, uud. Pekka Kivekäs ja Suomen virsikirjakomitea 1984, Pekka Kivekäs 1998)
492 Me kiitämme, oi Isämme (Vi tackar dig så hjärtelig,suom. vuoden 1701 virsikirjaan, uud. suom. Pekka Kivekäs 1995)
733 Sinuhun turvaan, Jumala (Min Gud, på dig förtröstar jag, suom. vuoden 1701 virsikirjaan, uud. Carl G. von Essen 1867, Niilo Rauhala 1984)
Käännös suomeksi
HMS Defender (D114)

| HMS Defender |
| --- | --- |

Aluksen vaiheet
Rakentaja:  Alexander Stephen and Sons
Kölinlasku:  22. maaliskuuta 1946
Laskettu vesille:  27. heinäkuuta 1950
Palveluskäyttöön:  5. joulukuuta 1952
Poistui palveluskäytöstä:  1969
Loppuvaihe:  myyty romutettavaksi 10. toukokuuta 1972
Tekniset tiedot
Uppouma:  2 830 t (standardi) 3 820 t (kuormattu)
Pituus:  120 m
Leveys:  16 m
Syväys:  4,1 m
Koneteho:  54 000 hv (40 MW)
Nopeus:  30 solmua
Miehistöä:  noin 300
Aseistus
Aseistus:  6 x QF 4,5" Mk V kaksiputkisina UD Mk VI -asennuksina 4 x Bofors 40 mm/L60 kaksiputkisina STAAG Mk II -asennuksina 2 x Bofors 40 mm/L60 kaksiputkisena Mk V asennuksena 10 x 21" torpedoputkea 1 x Squid-sukellusveneentorjuntaheitin
HMS Defender (viirinumerot I47 ja D114) oli Britannian kuninkaallisen laivaston Daring-luokan hävittäjä, joka piti alun perin nimetä HMS Dogstariksi. Se nimettiin uudelleen huhtikuussa 1946.
Valmistus

Alus tilattiin 16. helmikuuta 1945 Alexander Stephen and Sonsilta Greenockista, missä köli laskettiin 22. maaliskuuta 1946. Alus laskettiin vesille 27. heinäkuuta 1950 ja valmistui 5. joulukuuta 1952.
Palvelus

Alus liitettiin Kaukoidän laivastoon, jossa se oli lokakuussa 1953 Japanissa Yhdysvaltain laivaston mukana osana 5. risteilijäviirikköä ennen liittymistään 1954 Välimeren laivaston Daring-osasto A:han. Alus oli huollettavana, mistä se palasi palvelukseen 14. kesäkuuta 1955 ollen sekä Koti- että Välimeren laivastoissa. Se osallistui marraskuussa 1956 HMS Daringin kanssa Suezin kanavan vallanneen Egyptin vastaisiin sotatoimiin.
Alus osallistui Malesian kriisiin, jolloin se ampui Johorin alueen kohteita. Se osallistui Kyproksen EOKA-terroristijärjestön etsintään.

Alus luokiteltiin 2. lokakuuta 1957 hävittäjäksi jatkaen palvelustaan 2. hävittäjälaivueessa, kunnes se poistettiin 17. helmikuuta 1958 palveluksesta ja siirrettiin Chathamin telakalle. Telakalla aluksen taaemmat torpedoputket poistettiin ja rakennettiin lisää majoitustiloja. Huoltoa seuranneiden koeajojen päätyttyä alus palasi 30. huhtikuuta 1959 palvelukseen Välimeren laivaston 2. hävittäjälaivueeseen, josta se palasi kotivesille huhtikuussa 1960. Alus poistettiin palveluksesta tammikuussa 1961.
Alus oli Chathamissa reservissä vuoteen 1965, jona aikana se siirrettiin 2. huhtikuuta 1962 Chathamin telakalle modernisoitavaksi, jolloin sen etummaiset torpeodputket poistettiin ja alukselle asennettiin tyypin 903 tulenjohtotutka. Se palasi telakalta 1963. Amiraliteetti ilmoitti 9. joulukuuta 1964 aluksen korvaavan 23. saattajalaivueessa HMS Diamondin. Defender palasi palvelukseen maaliskuussa 1965.
Alus oli Koti- ja Välimeren laivastossa lukuun ottamatta talvea 1966-1967, jolloin se oli valmiustehtävissä Karibialla, kun Saint Vincentillä oli levotonta. Alus oli 1967 suojaamassa laivasto-osastoa sukellusveneiltä, kun brittijoukot vetäytyivät Adenista. Se kolaroi 13. lokakuuta 1967 lievästi Hr. Ms. Hollandin kanssa Portsmouthissa. Vaurioiden korjaaminen vei ainoastaan 40 puntaa ja aluksen miehistöä vastaan ei nostettu syytteitä. Alus palasi Britteinsaarille, jossa se poistettiin palveluksesta Devonportissa elokuussa 1969 ja sijoitettiin syyskuussa poistolistalle. Sen kaikki käyttökelpoinen poistettiin ja alus myytiin 10. toukokuuta 1972 romutettavaksi G. A. White and Companylle St. David's Harbouriin ja romutettiin Inverkeithingissä.
Päälliköt

Aluksen päälliköinä olivat:
Joseph Charles Cameron Henley 1954-1955
Hardy 1956
Geoffrey Harry Carew-Hunt 1959-1960
George Vallings 1967-1970
Haapsalun lastenkodin tulipalo

| Haapsalun lastenkodin tulipalo |
| --- | --- |
Päivämäärä:  20. helmikuuta 2011
Kellonaika:  14.30
Tapahtumapaikka:  Haapsalu Lastekodu, Haapsalu, Viro
Kuolleita:  10
Loukkaantuneita:  12
Haapsalun lastenkodin tulipalo 20. helmikuuta 2011 oli tulipalo lastenkodissa, jossa asui kehitysvammaisia lapsia ja nuoria. Talon sairastuvalla syttyneessä palossa kuoli kymmenen talon asukasta. Se on Virossa itsenäisyyden palauttamisen jälkeen eniten lapsiuhreja vaatinut onnettomuus.